El Mercat Municipal L’Almara celebra el Nadal sortejant cinc xecs valorats en 150 euros
2025-07-24

Cinc carros de la compra valorats cadascun d’ells en 150 d’euros és el premi que, de cara a Nadal, es poden emportar els clients del Mercat Municipal L’Almara. El Sorteig de Nadal que ha posat en marxa el Mercat Municipal L’Almara compta amb la col·laboració de l’Ajuntament de Burjassot, des de la regidoria de Comerç i Mercats, que dirigeix la regidora Rosa Coca.

Per a participar, els clients del Mercat hauran de depositar, en l’urna que s’habilite a aquest efecte, els seus tiquets de compra en els diferents llocs del Mercat, sense necessitat d’un import mínim. El sorteig oficial d’aquests cinc carros de la compra valorats en 150 euros i canviables en qualsevol de les parades del Mercat tindrà lloc el dijous 19 de desembre, a les 18h, en el Mercat, mentre que serà el dissabte 21 de desembre, quan es faça lliurament dels xecs als guanyadors i guanyadores.